Alan Walker

Alan Olav Walker (lahir 24 Ogos 1997), juga dikenali sebagai DJ Walkzz, ialah seorang DJ, penggiat YouTube dan pengeluar rekod British-Norway. Dia terkenal untuk rekod 2015nya yang bernama "Faded", yang menerima pensijilan platinum di lebih daripada 10 negara. Dia menduduki tempat ke-55 pada senarai 100 DJ Teratas DJ Mag 2016. 

Pada awalan tahun 2017, saluran Walker membangkit sebagai saluran YouTube terbanyak pelanggan di Norway, dengan jumlah 4.5 juta pelanggan pada masa itu. Dia juga mempunyai jumlah tontonan terbanyak dalam kalangan penggiat YouTube Norway dengan anggaran 143 bilion tontonan pada 17 November 2021.

Kehidupan awal
Walker lahir pada 24 Ogos 1997 di Northampton, England kepada Philip Alan Walker yang merupakan orang British Anglo-Scotland dan isteri Norwaynya, Hilde Omdal Walker. Disebabkan kewarganegaraan ibu bapanya yang berbeza, dia telah dikurniai dwikewarganegaraan dari United Kingdom dan Norway. Dia membesar dengan dua adik beradik, seorang kakak bernama Camilla, yang juga lahir di England; dan seorang adik lelaki bernama Andreas yang lahir di Norway. Pada umur dua tahun, bersama keluarganya, dia berpindah ke Bergen, Norway. Walker kemudiannya menjumpai minat dalam komputer, sebuah hobi yang telah menariknya ke reka bentuk grafik pengkomputeran dan pengaturcaraan muzik. Pada awal-awalnya, dia tidak mempunyai sebarang latar belakang dalam muzik tetapi dapat mengajar diri sendiri dengan menonton video bimbingan YouTube yang terdasar pada pengeluaran muzik.

Kerjaya

2012-2016: Permulaan kerjaya dan kejayaan besar 
Pada 2012, Walker telah mendengar sebuah lagu oleh DJ Itali David Whistle (juga terkenal sebagai DJ Ness) dan menghubunginya untuk bertanya tentang bagaimana ia membuat muziknya. Dia telah diinspirasi oleh pengeluar EDM K-391 dan Ahrix, dan juga oleh pengarang filem seperti Hans Zimmer dan Steve Jablonsky. Dia mula membuat muzik di komputer ribanya menggunakan FL Studio. Pada Julai 2012, dengan pertolongan dan maklum balas daripada peminat-peminatnya dalam talian, dia mula mengejar sebuah kerjaya membuat muzik dan mula secara sedikit-sedikit memuat naik muziknya di YouTube dan SoundCloud. Bermula sebagai penerbit amatur, dia lebih terkenal sebagai DJ Walkzz sebelum menandatangani sebuah persetujuan rekod dan menayangkan rekod single debutnya pada 2014.

Walker menayangkan lagu "Fade" pada 17 Ogos 2014.  Lagu tersebut mendapat perhatian selepas penayangan semulanya melalui label rekod NoCopyrightSounds pada 19 November 2014. Walker berkata bahawa pembuatan lagu ini diinspirasi oleh K-391 dan Ahrix, yang lagu masing-masing juga terdapat pada label rekod tersebut. Lagu ini mempunyai lebih daripada 400 juta tontonan di YouTube, 115 juta putaran di Spotify dan 41 juta strim di SoundCloud. Lagu-lagu "Spectre" dan "Force" terturut pada tahun 2015.

Walker telah bersepakat dengan MER Musikk di bawah Sony Music Sweden dan menyiarkan single, "Faded", versi remaster vokal bagi "Fade". Ia disiarkan pada 8 Disember 2015 dan melibatkan penyanyi pop tidak ternyata, Iselin Solheim dari Naustdal. Single tersebut berada di tempat teratas di carta akhir tahun di Austria, Jerman, Switzerland dan Sweden, carta iTunes di 33 negara, dan juga memasuki tempat 10 teratas di Carta Global Spotify. Video muzik YouTube single tersebut mempunyai lebih daripada 3 billion tontonan dan 18 juta sukaan, menempatkan video tersebut antara 10 video paling banyak disukai di YouTube.

2017-kini: Different World, World of Walker dan projek lain 
Pada permulaan tahun 2017, saluran YouTube Walker menjadi saluran terbanyak pelanggan di Norway, setelah mececah kira-kira 4.5 juta pelanggan dan mempunyai jumlah tontonan terbanyak dalam kalangan Youtuber Norway iaitu di penghampiran 7.7 bilion tontonan setakat 25 Januari 2020. Di antara Februari dan April, dia berlawatan di seluruh sekitar Amerika termasuk di Euphoria Festival di Texas. Pada tahun 2019, video muzik Walker "Diamond Heart" mendapat pencalonan untuk Best Cinematography di anugerah Berlin Music Video Awards. Video muziknya untuk "Heading Home" yang melibatkan Ruben tiba di senerai pilihan Silver Screenings 2021 festival tersebut.

Pada 26 November 2021, Alan Walker mengeluarkan album studio keduanya bertajuk World of Walker, yang terdiri daripada 15 lagu, terutamanya dibuat dalam elektropop dan EDM. Pada 2022, beliau mengumumkan jelajah dunia Walkerverse baharunya, di samping album akan datang dengan nama yang sama yang akan dikeluarkan dalam dua bahagian. Bahagian pertama telah dikeluarkan pada 17 Jun 2022, yang terdiri daripada lima lagu: campuran semula "Adventure Time", yang asalnya ditulis dan diterbitkan oleh Philter, "Somebody Like U" dengan Au/Ra, "Blue" dengan Ina Wroldsen, dan lagu "The Drum" yang dikeluarkan sebelum ini menampilkan vokal tak dikreditkan oleh Kristin Carpenter dan "Hello World" dengan Torine. Bahagian kedua, "Walkerverse, Pt. 2" setakat ini mengandungi lima lagu: "Extremes" dengan Trevor Daniel, "Shut Up" dengan UPSAHL, "Catch me if you can" dengan Sorana, "Lovesick" dengan Sophie Simmons, dan "Ritual".

Pada penghujung 2021, kontrak Walker dengan NCS telah tamat, menyebabkan keluarannya pada label (iaitu Fade, Spectre and Force) telah dikeluarkan daripada katalog NCS dan daripada platform penstriman. Lagu-lagu itu kemudiannya akan diedarkan semula pada Julai 2022, sebagai sebahagian daripada perjanjiannya dengan Corite. Walau bagaimanapun, beliau kembali ke NCS pada April 2023 dengan lagu "Dreamer".

Pada 4 Ogos 2023, Big Hit Music mengeluarkan versi remix Alan Walker bagi "Do It Like That" oleh Tomorrow X Together (TXT) / Jonas Brothers.

Imej artistik 

Pada awalnya, Walker terkenal sebagai "DJ Walkzz" atau "Walkzz" sewaktu dia baru sahaja bermula. Dia kemudiannya menggunakan sahaja nama sebenarnya, Alan Walker, sebagai nama artisnya setelah menandatangani sebuah label rekod. Logonya direka olehnya pada tahun 2013, sebuah simbol yang meliputi huruf-huruf "A" dan "W" yang merupakan huruf-huruf awalan namanya. Dia memakai sebuah hoodie dan pelitup muka apabila dia melakukan persembahan di atas pentas. Apabila ditanya mengapa ia memakai sebuah pelitup muka dalam sebuah sesi temu bual, dia menyatakan bahawa "Ia supaya saya tidak tertonjol sangat sambil mengekalkan imej mental yang diberikan pada saya. Saya berasa ia kelihatan gempak (cool). Sebuah benda yang membuatkan orang tertanya-tanya tentang siapakah sebenarnya orang di sebalik Alan Walker.". Di sebuah episod siri Unmaskednya, dia menyatakan bahawa "Pelitup muka ini lebih kepada sebuah tanda dan simbol perpaduan dan kemiripan antara satu sama lain daripada sebuah simbol yang menunjukkan menunjukkan saya yang berbeza.".

Diskografi 

 Different World (2018)
 World of Walker (2021)

Lawatan

Pemuzik utama 

 Walker Tour (2016–2018)
 World of Walker Tour (2018)
 Different World Tour (2018–2019)
 Aviation Tour (2019)

Pemuzik penyokong

 Rihanna – Anti World Tour (2016)
 Justin Bieber – Purpose World Tour (2017)
 Martin Garrix – Thursdays at Ushuaïa

Rujukan

Pautan luar 

 
 
 

Orang hidup
Kelahiran 1997
Orang dari Bergen
DJ muzik tarian elektronik